67. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 652 της 26 Αυγ./10 Σεπτ. 1976 (ΦΕΚ Α' 241) Περί ιδρύσεως τακτικής έδρας και μετονομασίας έδρας και εργαστηρίου παρά τη Ανωτάτη Γεωπονική Σχολή Αθηνών. Έχοντες υπ' όψει:1)Τας διατάξεις των άρθρων α)31 (παρ. 3 και 4) του Ν.Δ. 3974/1959 «περί τροποποιήσεως και συμπληρώσεως των περί των Ανωτάτων Εκπαιδευτικών Ιδρυμάτων ισχυουσών διατάξεων», β)28 του από 3.12.1943 Δ/τος «περί κωδικοποιήσεως των διατάξεων περί Ανωτάτης Γεωπονικής Σχολής Αθηνών», διατηρηθέντος εν ισχύι δια της υπ’ αριθ. 256/1946 ΠΥΣ, γ)2, 3 και 5 του Ν.Δ. 216/1974 «περί συστάσεως Υπουργείου Προεδρίας Κυβερνήσεως», 2)την γνώμην της Συνελεύσεως των Καθηγητών της Ανωτάτης Γεωπονικής Σχολής Αθηνών (συνεδρίαι:3.10.1975, 27.9.1974 και 1.10.1975) και 3)την υπ’ αριθ. 351/1976 γνωμοδότησιν του Συμβουλίου της Επικρατείας, προτάσει των Ημετέρων Υπουργών Προεδρίας Κυβερνήσεως, Οικονομικών και Εθνικής Παιδείας και Θρησκευμάτων, απεφασίσαμεν και διατάσσομεν: Άρθρον 1. Ιδρύεται παρά τη Ανωτάτη Γεωπονική Σχολή Αθηνών τακτική έδρα Βελτιώσεως των Φυτών και Γεωργικού Πειραματισμού, έχουσα ως περιεχόμενον:Καταγωγή, εξέλιξις και βελτίωσις των φυτών. Γεωργικός Πειραματισμός. Άρθρον 2. 1.Η παρά τη Ανωτάτη Γεωπονική Σχολή Αθηνών υφισταμένη επί μισθώ έδρα «Γενικής και Ειδικής Γεωργίας», ιδρυθείσα δια του Δ/τος της 20.9.1944 (ΦΕΚ. 227 τ.Α') μετονομάζεται εις έδραν επί μισθώ «Γεωργίας», άνευ μεταβολής του παρ’ αυτή υπηρετούντος βοηθητικού διδακτικού και πάσης φύσεως προσωπικού, το δε περιεχόμενον αυτής καθορίζεται ως ακολούθως:Γεωργία-Γεωπονία. Το γεωργικόν περιβάλλον και χειρισμός αυτού. Φυτά μεγάλης καλλιεργείας:Βοτανικοί χαρακτήρες και οικολογία αυτών. Εφηρμοσμένη οικολογία σπόρων. Κατεργασία εδάφους. Τεχνική παραγωγή. Καλλιεργητικά συστήματα. Γεωργική παραγωγή. Επί μέρους, καλλιέργειαι. 2.Το παρά τη δια της προηγουμένης παραγράφου μετονομαζομένη έδρα, υφιστάμενον Εργαστήριον «Γενικής και Ειδικής Γεωργίας», μετονομάζεται εις Εργαστήριον «Γεωργίας», άνευ μεταβολής του παρ’ αυτώ υπηρετούντος βοηθητικού διδακτικού και πάσης φύσεως προσωπικού. Σελ. 290,36 Τεύχος 613–Σελ. 74 Εις τον επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Προεδρικού Διατάγματος.

[Source: greek_legal_code_raptarchis | Tokens: 2027]